আসিফা বানু একজন কাশ্মীরি শিশু, ২০১৮ সালের জানুয়ারি মাসে তাকে ধর্ষণ করে খুন করা হয়। তখন তার বয়স ছিল মাত্র আট বছর। অপরাধীরা প্রথমে ঘটনাটি ধামাচাপা দেওয়ার চেষ্টা করলেও পরবর্তীকালে এই ঘৃণ্য ঘটনাটি সংবাদ সমক্ষে। তখন থেকেই আসিফা বানুর ধর্ষণ ও হত্যাকাণ্ডের সুবিচারের জন্য ভারতে একটি জনমত তৈরি হয়। ২০১৯ সালের ১০ জুন মামলার রায় দেওয়া হয়।  ২০১৯ সালের ১০ জুন দেওয়া মামলার রায়ে সাত আসামির মধ্যে ছয়জনকে দোষী সাব্যস্ত করা হয়েছিল এবং একজনকে খালাস দেওয়া হয়েছিল। দোষী সাব্যস্তদের মধ্যে তিনজনকে যাবজ্জীবন কারাদণ্ড এবং বাকি তিনজনকে তিন থেকে পাঁচ বছরের কারাদণ্ড দেওয়া হয়েছিল। ২০১৯ সালের অক্টোবরে, আদালত সাক্ষীদের মিথ্যা বিবৃতি দেওয়ার জন্য নির্যাতন ও বাধ্য করার অভিযোগে এই মামলার তদন্তকারী বিশেষ তদন্তকারী দলের (এসআইটি) ৬ সদস্যের বিরুদ্ধে তদন্ত প্রতিবেদন (এফআইআর) গঠনের নির্দেশ দেয়।  ঘটনা অভিযোগ জম্মুর একজন সিনিয়র পুলিশ সুপার কর্তৃক দাখিলকৃত ৫,৬০০ শব্দের অভিযোগপত্রে উল্লেখ করা হয় যে, ২০১৮ সালের ১২ই জানুয়ারি মোহাম্মদ ইউসুফ হিরানগর থানায় তার আট বছর বয়সী মেয়ের নিখোঁজ হওয়ার বিষয়ে একটি অভিযোগ দায়ের করেন। অভিযোগে তিনি জানান, ২০১৮ সালের ১০ই জানুয়ারি দুপুর সাড়ে বারোটায় তার মেয়ে চারণরত ঘোড়াগুলোর দেখাশোনা করতে গিয়েছিল। দুপুর দুটোয় তাকে শেষবার দেখা যায়। বিকেল চারটায় ঘোড়াগুলো ফিরে এলেও তার কোনো খোঁজ পাওয়া যায়নি। অনেক খোঁজাখুঁজির পরেও তাকে না পাওয়ায়, শেষ পর্যন্ত তার বাবা পুলিশের কাছে একটি প্রাথমিক তথ্য বিবরণী (এফআইআর) দায়ের করেন।  উদ্ধার ও গ্রেপ্তার ২০১৮ সালের ১৭ই জানুয়ারি, ভুক্তভোগির মৃতদেহ উদ্ধার করা হয় এবং ময়নাতদন্তের জন্য পুলিশ হেফাজতে নেওয়া হয়। একই দিনে দুপুর ২:৩০ মিনিটে কাঠুয়া জেলা হাসপাতালে একদল চিকিৎসক ময়নাতদন্ত সম্পন্ন করেন। ২০১৮ সালের ২২শে জানুয়ারি, মামলাটির তদন্ত ক্রাইম ব্রাঞ্চ এবং ক্রাইম হেডকোয়ার্টার্স, জম্মু ও কাশ্মীরে স্থানান্তর করা হয়। পুলিশ কর্তৃক প্রকাশিত এক বিবৃতিতে অপরাধের সাথে জড়িত থাকার অভিযোগে সাতজনকে গ্রেপ্তারের পর অভিযুক্ত করার কথা উল্লেখ করা হয়, যাদের মধ্যে চারজন পুলিশ সদস্য। মোট আটজনকে গ্রেপ্তার করা হয়, যাদের মধ্যে চারজন পুলিশ অফিসার। দুই পুলিশ অফিসারকে প্রমাণ নষ্ট করার চেষ্টা এবং ঘটনা ধামাচাপা দেওয়ার জন্য অর্থ গ্রহণের অভিযোগে গ্রেপ্তার করা হয়। অভিযুক্তদের মধ্যে একজন নিজেকে ১৫ বছর বয়সী বলে দাবি করে, যদিও একটি ডাক্তারি পরীক্ষায় পরে জানা যায় তার বয়স ১৯ বছর। সঞ্জি রাম নামের একজন অভিযুক্তকে পুলিশ অপহরণ ও হত্যার পরিকল্পনাকারী হিসেবে চিহ্নিত করে। এই অপরাধে অভিযুক্ত সাতজন প্রাপ্তবয়স্কের বিরুদ্ধে ৯ই এপ্রিল অভিযোগপত্র দাখিল করা হয়। অভিযুক্তদের রণবীর দণ্ডবিধি ৩০২, ৩৭৬, ২০১ এবং ১২০-বি ধারার অধীনে অভিযুক্ত করা হয়। বাকি ব্যক্তির বিরুদ্ধে অভিযোগপত্র তৈরির কাজ চলমান ছিল। তদন্তমূলক প্রমাণ ময়নাতদন্তে মৃত মেয়েটির শরীরে ক্লোনাজিপামের উপস্থিতি পাওয়া যায়। চিকিৎসকদের পরীক্ষায় জানা যায় যে ধর্ষণ ও হত্যার আগে মেয়েটিকে চেতনানাশক ওষুধ খাওয়ানো হয়। ফরেনসিক প্রমাণ থেকে জানা যায় যে অভিযুক্তদের মধ্যে একজন সঞ্জি রাম মেয়েটিকে বেশ কয়েকদিন ধরে আটকে রাখে। মন্দির থেকে উদ্ধার হওয়া চুলের সাথে মেয়েটির চুলের মিল পাওয়া যায়। ফরেনসিক পরীক্ষায় বলা হয় যে বানুকে একাধিকবার বিভিন্ন পুরুষ ধর্ষণ করে এবং শ্বাসরোধ করে হত্যা করা হয়, সেইসাথে ভারী পাথর দিয়ে মাথায় আঘাত করা হয়।  দিল্লি ফরেনসিক সায়েন্স ল্যাবরেটরি ১৪টি আলামতের প্যাকেট পরীক্ষা করে, যাতে ছিল যোনি থেকে সংগৃহীত নমুনা, চুলের গোছা, চারজন অভিযুক্তের রক্তের নমুনা, মৃত মেয়েটির ভিসেরা (অভ্যন্তরীণ অঙ্গ), তার ফ্রক ও সালোয়ার, সাধারণ মাটি এবং রক্তের দাগযুক্ত মাটি। পরীক্ষায় দেখা যায়, যোনি থেকে নেওয়া নমুনা এবং অন্যান্য কিছু নমুনার ডিএনএ অভিযুক্তের ডিএনএর সাথে মিলে যায়। আসিফাকে যে মন্দিরে ধর্ষণ করা হয়েছিল, সেখান থেকে পাওয়া চুলের গোছা  মেয়েটি এবং অভিযুক্ত উভয়ের চুলের সাথে মিলে যায়।  পরবর্তী অবস্থা ও বিশ্লেষণ 200px|thumb|right|জার্মানির মিউনিখে ভারতীয় কনস্যুলেটে কাঠুয়া ধর্ষণ শিকারের স্মরণে স্মৃতিস্তম্ভ  আরও দেখুন ভারতে ধর্ষণ   তথ্যসূত্র   বিষয়শ্রেণী:ভারতে ধর্ষণ বিষয়শ্রেণী:ভারতে যৌন অপরাধ বিষয়শ্রেণী:২০১৮-এ ভারতে খুন বিষয়শ্রেণী:ভারতে গণধর্ষণ বিষয়শ্রেণী:খুনের শিকার নারী বিষয়শ্রেণী:মুসলিম নিপীড়ন বিষয়শ্রেণী:ধর্ষণের দায়ে দোষী সাব্যস্ত ভারতীয় ব্যক্তি বিষয়শ্রেণী:২০১০-এর দশকে ধর্ষণ বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:হিন্দুকৃত নিপীড়ন বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:কাঠুয়া জেলা বিষয়শ্রেণী:জম্মু ও কাশ্মীরে মানবাধিকার লঙ্ঘন বিষয়শ্রেণী:ভারতে শিশু যৌন নির্যাতন বিষয়শ্রেণী:ভারতে হিন্দু অনুপ্রাণিত সহিংসতা